open-index/open-wikipedia-markdown huggingface dataset:
IJK 1965

eta|240px|parto de la budhisma templo Enrjakuĝi en Ōcu
La **21-a Internacia Junulara Kongreso** (IJK) de TEJO okazis dum somero 1965 en la urbo Ōcu de Japanio. La kongreson partoprenis 250 junaj esperantistoj - grandparte studentoj, lernejanoj kaj junaj laboristoj sub 30 jaroj. Kiel en aliaj junularaj Esperanto-kongresoj, okazis variaj prelegoj kaj diskutrondoj pri la kongresa temo, kulturaj eventoj kaj organizaj kunvenoj de TEJO, interalie de ties komitato. Prezidanto de la loka kongresa komitato estis Takeuti Yosikazu (竹内義一, 1931 - 2005), kaj inter la prelegintoj estis ekzemple Umesao Tadao (梅棹忠夫, 1920 - 2010), pli posta profesoro en la Universitato de Kioto kaj unua direktoro de la Nacia Folklora Muzeo, kiu en la IJK klarigis pri japanaj tradiciaj konstruaĵoj, kaj la kuracisto Osaka Masao (尾坂政男, 1902 - 1986), kiu post la Dua Mondmilito havis klinikon en la kongresa urbo, agadis kiel eminentulo en la urbo kaj ĉiujare havis Esperantan kurson en publika domo.

La kongreso estis forte impresa por la junulara Esperanto-movado en Eŭropo kaj Japanio, ĉar okaze de ĝi ekestis pluraj esperantistaj paroj de eŭropa kaj japana deveno, kiuj poste iĝis interkulturaj familioj kun denaske esperantlingvaj infanoj - aktivaj dukulturaj movadanoj. Interalie inter tiuj paroj estis la postaj german-japanaj familioj Lins (el kiu fontis la ido Marko Naoki Lins), kaj Joŝi kaj Dieter Kleemann.

## Vidu ankaŭ 
* UK 1965

## Referencoj 

21-a IJK
Kategorio:Japana Esperanto-Junularo
Kategorio:Esperanto-renkontiĝoj en Japanio
Kategorio:Esperanto-renkontiĝoj en 1965
Kategorio:1965 en Japanio
Matt

**Matt** estas la nomo de la sekvantaj lokoj:

* **Matt GL** estas komunumo en Kantono Glaruso en Svislando.

* **Matt (Linthal)** estas parto de la komunumo Linthal en Kantono Glaruso en Svislando.

* **Matt (Sternenberg** estas setlejo de la komunumo Sternenberg de la distrikto Pfäffikon en Kantono Zuriko en Svislando.

## Vidu ankaŭ 
* **Matte**
* **Matten**
Ennetlinth

**Ennetlinth** signifas en la alemana lingvo **aliflanke de Linth**. Ĝi estas la nomo de la sekvantaj lokoj:

* **Ennetlinth (Linthal)** estas parto de la komunumo Linthal en Kantono Glaruso en Svislando.

* **Ennetlinth (Mitlödi)** estas parto de la komunumo Mitlödi en Kantono Glaruso en Svislando.
The Human Centipede (First Sequence)

**The Human Centipede (First Sequence)** (*La Homa Miriapodo (unua epizodo)*) estas horora filmo de 2010 verkita kaj reĝisorita de Tom Six. La filmo temas pri freneza doktoro kiu volas alkudri tri homojn kune, buŝo kontraŭ anuso, por estigi homan miriapodon. La filmo gajnis kelkajn premiojn ĉe internaciaj filmofestivaloj dediĉitaj al la horora ĝenro.

## Eksteraj ligiloj 
*  The Human Centipede (First Sequence) 

Kategorio:Filmoj aperintaj en 2009
Kategorio:Nederlandaj filmoj
Kategorio:Hororaj filmoj
Kategorio:Anglalingvaj filmoj
Kategorio:Germanlingvaj filmoj
Kategorio:Japanlingvaj filmoj
Linthal

**Linthal** estas la nomo de la sekvantaj lokoj: 

* **Linthal GL** estas iama komunumo en Kantono Glaruso en Svislando, hodiaŭ parto de la komunumo Glaruso Sudo.
** **Linthal (stacidomo)** estas fervoja stacio en Linthal GL.
** **Linthal Braunwaldbahn (stacidomo)** estas fervoja stacio en Linthal GL.

* **Linthal (Alzaco)** estas komunumo de la departemento Haut-Rhin en Alzaco en Francio.
Linthal GL

**Linthal** estis ĝis la 31-a de decembro 2010 politika komunumo en Kantono Glaruso, en Centra Svislando. Ĝi havis 1041 loĝantojn je la 31-a de decembro 2008. Kun efiko de la 1-a de januaro 2011 la komunumo Linthal estis integrita al la nova komunumo Glaruso Sudo.

## Geografio 
Lithal situas en la supra parto de la Glarusa Valo, kiun trafluas la rivero Linth. Unu el la fontoj de Linth estas la Biferten-Glaĉero, ĉe la suda flanko de la monto Tödi, kies pinto *Piz Russeio* kun alteco de 3614 m s.m. estas la plej alta punkto de la kantono. Sur la teritorio de la komunumo situas la baraĵlagoj Lago de Mutt kaj Lago de Limmeren, kies elektroproduktado krom la turismo estas la plej grava enspezofonto de la komunumo. La komunumo konsistas el la partoj Ausen, Dorf, Ennetlinth kaj Matt.

## Najbaraj komunumoj ĝis la komunuma reformo 
Linthal limis en nordnorokcidento al Muotathal (SZ), en nordo al Braunwald, en nordnordoriento al Rüti, en nordoriento al Betschwanden, en oriento al Elm, en orientsudoriento al Andiast (GR), en sudoriento al Vuorco (GR), en sudsudoriento al Brejlo (GR), en sudo al Trun (GR), en sudsudokcidento al Sumvitg (GR), en sudokcidento al Disentis (GR), en okcidento al Silenen (UR), kaj en nordokcidento al la eksklavo Urnerboden de la komunumo Spiringen (UR).

## Trafiko 
Linthal estas la komenca haltejo de la linio de la iama Svisa Nordorienta Fervojo tra Glaruso, Uznach al Rapperswil, kiun hodiaŭ funkcias la Svisaj Federaciaj Fervojoj. De Linthal funikularo kondukas al la turisma loko Braunwald.

Tra Linthal pasas la kantona ĉefvojo nr-o 17, kiu de Glaruso trans Klausen-Pasejo kondukas al Altdorf. En Linthal komenciĝas la orienta ramplo al Klausen-Pasejo.

## Historio 
La unua dokumenta mencio de Linthal datiĝas el la jaro 1289 kiel *Lintal*.

La vilaĝo Ennetlinth ŝananĝis en la jaro 1836 sian apartenon de la komunumo Rüti al Linthal.

Kun efiko de la 1-a de januaro 2011 la komunumoj Betschwanden, Braunwald, Elm, Engi, Haslen, Linthal, Luchsingen, Matt, Mitlödi, Rüti, Schwanden, Schwändi, kaj Sool estis surbaze de la glarusa komunumreformo kunigitaj al la nova komunumo Glaruso Sudo.

## Vidu ankaŭ 
* Aliaj lokoj kun la nomo Linthal
* Linthal (stacidomo)
* Linthal Braunwaldbahn (stacidomo)

## Notoj kaj referencoj 
## Eksteraj ligiloj 
* Oficiala retejo de la komunumo Linthal
* Linthal en la Historia Leksikono de Svislando

## Bildoj 

Dosiero:Linthal katolika preghejo 140.jpg|Katolika preĝejo kun rigardo al Biferten-Glaĉero
Dosiero:Linthal protestanta preghejo 145.jpg|Reformita preĝejo

Kategorio:Glaruso Sudo
Fargo (Norda Dakoto)

**Fargo** estas urbo (la plej granda en Norda Dakoto) kaj grava trafika nodo havanta universitaton.

## Bazaj informoj 
* Areo: 
* Alto super marnivelo: m
* Loĝantaro: 99200
* Poŝtkodoj: 58102-59109, 58121, 58122, 58124-58126
* Aŭtokodo:
* Telefonprefikso: 701
* Horzono: UTC-6 (somere UTC-5)
* 

## Situo 
Fargo situas laŭ rivero, laŭ aŭtovojoj 29 kaj 94.

## Historio 
Fargo fondiĝis en 1871 honore al William Fargo (direktoro de la fervojo). Ankaŭ nun tie kruciĝas fervojaj linioj el nordo, sudo, oriento kaj okcidento.

En 1893 incendio, en 1957 furioza ventego okazis.

## Vidindaĵoj 
* muzeo
* teatro
* bestoĝardeno kaj karuselo de 1928

## Klimato 
Fargo havas kontinentan klimaton. Ofte estas longaj malvarmaj kaj neĝaj vintroj, kontraste la someroj estas ofte varmegaj.

## Konataj urbanoj 
* Velva Elaine Rudd (1910-1999), botanikistino

## Ĝemelurboj 
* : Hamar, Norvegio
* : Vimmerby, Svedio

## Bildaro 

Dosiero:Fargo_ND_Downtown_overview.jpg|eta|Aerfoto pri Fargo
Dosiero:Broadway Downtown Fargo, North Dakota.jpg|eta|Ĉefstrato de Fargo
Dosiero:Cass County Courthouse Fargo.jpg|eta|maldekstre|Konstruaĵo de Fargo
Fargo Theater.jpg|Fargo Theater
050@Broadway and Main.JPG|Urbocentro de Fargo
2009-0522-FargoCivicCenter.JPG|

eta|centre|754ra|

Kategorio:Urboj de Norda Dakoto
Blankabrova pterutjo

La **Blankabrova pterutjo** (***Pteruthius flaviscapis***) estas birdo specio de la genro de pterutjoj konsiderata iam stranga membro de la silviedoj kaj poste lokita en la familio de timaliedoj. Sec ŝajne ĝi apartenas al disigaĵo en Azio de la familio de Ameriko nome vireedoj kaj pro tio ili povus aparteni al tiu grupo de *Vireonidae*. Krome delonge oni notis, ke ties kutimaro ege similas al tiu de la vireoj, sed tio povus esti kaŭzata de konverĝa evoluo. Tiu genro enhavas speciojn de tre diversaj koloroj kun markata seksa duformismo kaj la masklo pli kolora.

## Aspekto 
alternative=Pteruthius flaviscapis 1838.jpg|maldekstra|eta|Pteruthius flaviscapis 1838
La masklo havas tre rimarkindan kaj **larĝan blankan superokulan strion**, ne el la bekobazo kiel ĉe aliaj vireedoj, sed el supraokulo al la nukoflankoj, ege **kontrasta en tre nigra kapo**. La dorso estas helgriza kaj la vosto kaj flugilplumoj nigrecaj kun bruna al oranĝa granda kaj rimarkinda areo. La subaj partoj estas grizecblankaj kun rozkoloreca nuanceto en plej subaj flankoj kaj ventro. La ino estas tre diferenca kun griza kapo, bruneca dorso, flavoranĝe en flugiloj kaj sablogrizaj subaj partoj.

## Disvastiĝo 
Tiu orientalisa specio troviĝas en Butano, Kamboĝo, Ĉinio, Barato, Indonezio, Laoso, Malajzio, Birmo, Nepalo, Pakistano, Tajlando kaj Vjetnamo, tio estas el nordorienta Pakistano laŭlonge de Himalajo al suda kaj orienta Ĉinio kaj suden tra Hindoĉinio kaj la Malajzia Duoninsulo al Indonezio kaj Borneo. Ties natura biotopo estas subtropikaj aŭ tropikaj humidaj montararbaroj, kie ili manĝas insektojn, kiaj skaraboj, berojn, fruktojn kaj semojn.

Proponita raso *ripleyi* (el Pakistano orienten al okcidenta Nepalo) estas traktata kiel sinonima de *validirostris*, kaj *lingshuiensis* (Hajnano) sinonimigita kun *ricketti*. La populacioj de Duoninsula Malajzio estas nune inkludataj en la raso *cameranoi*, sed estas fakte intermezaj inter tiu taksono kaj *schauenseei*.

Oni agnoskas la jenan subspecion kaj distribuadon:
* *validirostris* (Koelz, 1951) - nordorienta Pakistano orienten al okcidenta Himalajo al Butano kaj ĉiuj nordorientaj montetaj barataj ŝtatoj, apuda suda Ĉinio (sudorienta Tibeto) kaj nordokcidenta kaj okcidenta Birmo.
* *ricketti* (Ogilvie-Grant, 1904) – nordorienta Birmo, suda kaj sudorienta Ĉinio (okcidenta kaj centra Siĉuano suden al okcidenta kaj nordokcidenta Junano kaj orienten al norda Fuĝjano, ankaŭ Hajnano), norda Tajlando kaj norda Hindoĉinio.
* *aeralatus* (Blyth, 1855) – orienta kaj sudorienta Birmo (inklude norda Tenaserimo) kaj nordokcidenta kaj okcidenta Tajlando.

## Referencoj
* BirdLife International 2004. Pteruthius flaviscapis. 2006 IUCN Ruĝa Listo de Minacataj Specioj. Konsultita la 27an de julio 2007.
* **Collar**, N. J. & Robson, C. 2007. Family Timaliidae (Babblers) Pp. 70 - 291 in; del Hoyo, J., Elliott, A. & Christie, D.A. eds. *Handbook of the Birds of the World*, Vol. 12. Picathartes to Tits and Chickadees. Lynx Edicions, Barcelona.

Kategorio:Paseroformaj
Kategorio:Vireedoj
Kategorio:Orientalisa faŭno
Kategorio:Birdoj de Azio
Ruĝecventra pterutjo

La Nigrakapa pterutjo aŭ **Ruĝecventra pterutjo** (***Pteruthius rufiventer***) estas birdo specio de la genro de pterutjoj konsiderata iam stranga membro de la silviedoj kaj poste lokita  en la familio de timaliedoj. Sed ŝajne ĝi apartenas al disigaĵo en Azio de la familio de Ameriko nome vireedoj kaj pro tio ili povus aparteni al tiu grupo de *Vireonidae*. Krome delonge oni notis, ke ties kutimaro ege similas al tiu de la vireoj, sed tio povus esti kaŭzata de konverĝa evoluo. Tiu genro enhavas speciojn de tre diversaj koloroj kun markata seksa duformismo kaj la masklo pli kolora.

## Aspekto 
La masklo de tiu specio montras tre buntan kaj ŝakecan bildon dividitan je sep diferencaj zonkoloroj, nome **nigraj kapo, flugiloj kaj vosto**, tre **ruĝecbruna dorso**, helgrizaj gorĝareo kaj supra brusto, flava brustozono (foje iom svaga) kaj helbruna al ruĝecbruna ventro pli markate ruĝeca ĉe flankoj: tiu eco nomigas la specion kongrue kun la latina scienca nomo kie *rufiventer* signifas precize “de ruĝeca ventro”. Tamen oni uzas en diversaj lingvoj alternative la nomon de Nigrakapa pterutjo laŭ pli rimarkinda karaktero ĉar la nigra kapo ĝis subokule ege kontrastas kun la helgriza gorĝareo.

## Disvastiĝo 
Ĝi troviĝas en Butano, Ĉinio, Barato, Birmo, Nepalo kaj Vjetnamo. Ties natura habitato estas subtropikaj aŭ tropikaj humidaj montararbaroj.

Oni agnoskas du subspeciojn:
* nomiga *rufiventer* (Blyth, 1842) – centra kaj orienta Nepalo orienten al nordorienta Barato (Arunaĉal Pradeŝ, Nagalando, Manipuro), okcidenta kaj nordorienta Birmo kaj suda Ĉinio (okcidenta kaj centra Junano). 
* *delacouri* (Mayr, 1941) - okcidenta Tonkino (Montoj Fan Si Pan), en norda Vjetnamo. 

## Referencoj
Kategorio:Paseroformaj
Kategorio:Vireedoj
Kategorio:Birdoj de Azio
Verdaflava pterutjo

La **Verdaflava pterutjo** (***Pteruthius xanthochlorus***) estas birdo specio de la genro de pterutjoj konsiderata iam stranga membro de la silviedoj kaj poste lokita  en la familio de timaliedoj. Sed ŝajne ĝi apartenas al disigaĵo en Azio de la familio de Ameriko nome vireedoj kaj pro tio ili povus aparteni al tiu grupo de *Vireonidae*. Krome delonge oni notis, ke ties kutimaro ege similas al tiu de la vireoj, sed tio povus esti kaŭzata de konverĝa evoluo. Tiu genro enhavas speciojn de tre diversaj koloroj kun markata seksa duformismo kaj la masklo pli kolora.

## Aspekto 
Tiu specio ene de la genro montras ne tiom buntan bildon. Ĝi havas **blugrizan kapon kaj olivverdecajn suprajn partojn**, kiel plej parto de vireedoj. La gorĝareo estas blankeca kaj la resto de subaj partoj sablokoloraj kun tre markata flava nuanco en flankoj. La kontrasto inter verdecaj supraj partoj kaj flavecaj nuancflankoj nomigas la specion kaj en Esperanto kaj en la latina scienca nomo kie *xanthochlorus* estas kunmetaĵo de du radikoj el la antikva greka kiuj signifas respektive “flava” kaj “verda”. La okulo estas granda kaj nigra; la kruroj rozgrizecaj; la beko blugrizeca kaj mallonga.

## Disvastiĝo 
Ĝi troviĝas en Butano, Ĉinio, Barato, Birmo, Nepalo, Pakistano kaj Vjetnamo. Ties natura habitato estas subtropikaj aŭ tropikaj humidaj montararbaroj.

Oni agnoskas 4 subspeciojn kun jena distribuado:
* *occidentalis* (Harington, 1913) - okcidenta Himalajo el nordorienta Pakistano orienten al okcidenta Nepalo. 
* *xanthochlorus* (J. E. Gray & G. R. Gray, 1847) - centra Nepalo orienten al Butano, nordorienta Barato (centra Arunaĉal Pradeŝ) and apuda suda Ĉinio (Sudorienta Tibeto). 
* *hybrida* (Harington, 1913) - nordorienta Barato (Nagalando suden al Mizoram) kaj okcidenta Birmo.
* *pallidus* (David, 1871) - norda Birmo, kaj sudcentra kaj sudorienta Ĉinio el sudorienta Gansuo kaj suda Ŝenŝjio suden al okcidenta kaj norda Siĉuano, Junano (escepte sude) kaj suda Guizhou, kaj suda Ĝeĝjango kaj norda Fuĝjano. 

## Referencoj
* BirdLife International 2004.  Pteruthius xanthochlorus.   2006 IUCN Ruĝa Listo de Minacataj Specioj. Konsultita la 27an de julio 2007.
* **Collar**, N. J. & Robson, C. 2007. Family Timaliidae (Babblers)  Pp. 70 - 291 in; del Hoyo, J., Elliott, A. & Christie, D.A. eds. *Handbook of the Birds of the World*, Vol. 12. Picathartes to Tits and Chickadees. Lynx Edicions, Barcelona.

Kategorio:Paseroformaj
Kategorio:Vireedoj
Kategorio:Birdoj de Azio
Esperanto-Post

eta|Esperanto-Post, kovrilpaĝo de la unua numero de oktobro 1948
***Esperanto-Post*** (germane, en traduko *Esperanto-poŝtaĵo*) inter oktobro 1948 kaj la fino de 1953 estis la unua oficiala bulteno de Germana Esperanto-Asocio post la Dua Mondmilito. La informilo ĉiumonate aperis en formato 29,7 x 21 centimetroj. Pli-malpli la duono de la enhavo estis en Esperanto kaj la alia duono en la germana lingvo, kaj kutime sur ĉiu paĝo miksiĝis ambaŭ lingvoj. Komence de 1954 ĝi estis anstataŭigita per la same monata bulteno Germana Esperanto-Revuo, kiu aperis ĝis 1974 - laŭ sama lingva miksiĝo germana-esperanta kaj en identa formato: Fakte la - unua - jarkolekto de Germana Esperanto-Revuo en 1954 nomiĝis "sepa jarkolekto", do la jaroj de la eldonaĵo "Esperanto-Post" estis kunkalkulitaj.

La eldonaĵo "Esperanto-Post" havis artikolojn pri la ĝenerala Esperanto-movado, pri iuj fakaj branĉoj kiel esperantistaj fervojistoj, policistoj, instruistoj, naturamikoj aŭ socialistoj, kaj ankaŭ pri specife junularaj esperantistaj eventoj, kiuj tamen aperis miksite kun alitemaj artikoloj. La posta eldonaĵo Germana Esperanto-Revuo male inkluzivis apartan junularan bultenon "Nia Voĉo" de Germana Esperanto-Junularo, kiu do aperis same monate inter la jaroj 1954 kaj 1974. 

Jam la unua paĝo de la plej unua numero de la eldonaĵo "Esperanto-Post", bildigita dekstre, komenciĝis per fiera foto de pluraj junaj esperantistoj de junulara esperantista tendumado en Garmisch-Partenkirchen, alpa turisma ferioloko, post la 26-a Germana Esperanto-Kongreso tiujara en Munkeno. La ĵurnalisma stilo de la germanlingvaj artikoloj estis ofte tre varba pri Esperanto, preskaŭ propaganda, kaj celita evidente multe pli al neesperantistoj ol al movadanoj. Ekzemple la foto pri la evento en Garmisch-Partenkirchen estis jene komentita:

Sed kvankam la Esperanto-propaganda entuziasmo de iuj artikoloj el nuna vidpunkto povas ŝajni forta ĝis troigita, entute la informa enhavo de la artikoloj estis granda kaj la eldonaĵo valora komunikilo de la post la milita koŝmaro revekiĝinta Esperanto-movado en okcidenta Germanio.

## Eksteraj Ligiloj 
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*
* Katalogo *WordCat*

Kategorio:Germana Esperanto-Asocio
Kategorio:Esperanto-gazetoj en Germanio
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience (Esperanto-gazetoj)
Mitlödi

**Mitlödi** estis ĝis la 31-a de decembro 2010 politika komunumo en Kantono Glaruso, en Centra Svislando. Ĝi havis 1022 loĝantojn je la 31-a de decembro 2008. Kun efiko de la 1-a de januaro 2011 la komunumo Mitlödi estos integrita al la nova komunumo Glaruso Sudo.

## Geografio 
Mitlödi situas ĉe la bordo de la rivero Linth, sude de la kantonĉefkomunumo Glaruso. Al la komunumo apartenas krom la ĉefvilaĝo Mitlödi la vilaĝoj Horgenberg kaj Ennetlinth. Mitlödi kaj Horgenberg situas okcidente de Linth, Ennetlinth oriente de la rivero. La vilaĝokerno de Mitlödi situas sur prahistoria montofalokeglo inter du lavangofosoj. La teritorio de la komunumo etendiĝas sur areo de 6,25 km², de kiuj 56,1% estas kovritaj de arbaro, 32,1% servas por agrikulturo kaj 7,4% por setlado.

## Najbaraj komunumoj ĝis la komunuma reformo 
La komunumo Mitlödi limis en nordokcidento al Glaruso, en nordoriento al Ennenda, en sudoriento al Sool, en sudo al Schwanden, kaj en okcidento al Schwändi.

## Trafiko 
Mitlödi disponas pri stacidomo ĉe la trajnlinio de Rapperswil tra Glaruso al Linthal.

Tra la vilaĝo pasas la kantona ĉefvojo n-ro 17, kiu de Glaruso kondukas tra la Klausen-Pasejo al Altdorf en Kantono Urio.

## Historio 
La unua dokumenta mencio de Mitlödi datiĝas el la jaro 1320 kiel *Mitlodi*.

Kun efiko de la 1-a de januaro 2011 la komunumoj Betschwanden, Braunwald, Elm, Engi, Haslen, Linthal, Luchsingen, Matt, Mitlödi, Rüti, Schwanden, Schwändi, kaj Sool estis surbaze de la glarusa komunumreformo kunigitaj al la nova komunumo Glaruso Sudo.

## Notoj kaj referencoj 
## Vidu ankaŭ 
* Mitlödi (stacidomo)

## Eksteraj ligiloj 
* Oficiala retejo de la komunumo Mitlödi
* Mitlödi en la Historia Leksikono de Svislando

## Bildoj 

Dosiero:Mitloedi 193.jpg
Dosiero:Mitloedi 199.jpg
Dosiero:Mitloedi 200.jpg

Kategorio:Glaruso Sudo
Ian Murdok

**Ian MURDOK** (naskiĝis la 28-an de aprilo 1973, en Konstanco (Germanio), mortis la 28-an de decembro 2015, en San-Francisko; vera nomo Ian Murdock) estis usona programisto. Li kreis Debianon. Li kreis la firmaon Progeny Linux Systems.

Kategorio:Usonaj programistoj
Kategorio:Usonaj komputikistoj
Kategorio:Linukso
Kategorio:Sinmortigintoj
Baltslava lingvaro

La **baltslava lingvaro** estas hipoteza sublingvaro de la hindeŭropa lingva familio. Ĝi entenas la slavajn kaj baltajn lingvojn. Baltaj lingvoj kaj slavaj lingvoj havas komunajn lingvajn trajtojn.

Kategorio:Balta lingvaro
Kategorio:Slava lingvaro
Sopot (Bulgario)

**Sopot** () estas urbo en la bulgara provinco Plovdiv. Ĝi situas en la Roza Valo, ĉ. 5 km okcidente de Karlovo. Laŭ la stato de  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km².

En Sopot naskiĝis la tre konata bulgara verkisto Ivan Vazov, aktivulo de la bulgara nacia renaskiĝo. La urbo dediĉis al li muzeon; inter 1950 kaj 1965 ĝi eĉ alprenis la nomon *Vazovgrad* (Vazov-Urbo), sed poste reprenis la antaŭan nomon.

## Eksteraj ligiloj 
*  ()

Dosiero:Ivan_Vazov_Memorial.JPG|Monumento al Ivan Vazov en Sopot
Dosiero:Vazov_Museum_Sopot.jpg|Ivan-Vazov-Muzeo en Sopot

Kategorio:Provinco Plovdiv
Kategorio:Urboj de Bulgario
Monthelie

**Monthelie** estas franca komunumo situa en la departemento Côte-d'Or kaj en la regiono Burgonjo-Franĉkonteo. 

## Geografio 
## Vino
La surfacampleksoj pri produktado  estas :
* ruĝaj  : 107,90 ha
* blankaj : 22,43 ha

## Historio
En 962, la abatejo de klunizo ricevis terenojn kaj rajtojn en Monthelie.

## Vidindaĵoj 
* Kirko de la 12-a jarcento
* Kastelo  de la 18-a jarcento

## Famuloj 
* Antoine-Bénigne Suremain de Missery : unua prezidento de la societo de historio, arkeologio kaj beletro de la Arondismento de Beaune.
* Alfred Brugnot, politikisto

## Vidu ankaŭ 
*Beaune
*Communauté d'agglomération de Beaune Côte et Sud

## Eksteraj ligiloj 
Kirko sankta Germain 

Kategorio:Komunumoj de Côte-d'Or
Bridgeport (Konektikuto)

**Bridgeport**  estas havenurbo kaj la plej granda urbo en la usona subŝtato Konektikuto. La urbo estas la formala ĉefurbo de la kantono Fairfield.
eta|300ra|Tipa domo en Bridgeport
eta|300ra|Muzeo de Bridgeport

## Bazaj informoj 
* Areo: 50&nbsp;km²
* Alto super marnivelo: 0-3 m
* Loĝantaro: 137900
* Poŝtkodoj: 066xx
* Aŭtokodo:
* Telefonprefikso: 203
* Horzono: UTC-5 (somere UTC-4)
* 

## Situo 
Bridgeport situas laŭ la marbordo ĉe enfluo de rivero Pequonnock, laŭ aŭtovojo 95.

## Historio 
Komence la loko estis parto de urbeto Fairfield, kiu havis en 1659 apartan nomon Pequonnock (ekde 1695 Stratfield). Baldaŭe ĝi estis centro de piratado, sed oni okupiĝis ankaŭ pri fiŝkaptado kaj terkultivado. En 1840 la urbo havis jam fervojon. Ne nur balenokaptistoj uzis la havenon, sed ankaŭ komercistoj. La urbo rapide industriiĝis. En februaro de 1860 Abraham Lincoln vizitis la urbon, kie li oratoris. De 1930 Bridgeport estis flora industria centro havanta pli ol 500 da fabrikoj. Ekde la 1970-aj jaroj la senlaboreco pliiĝis.

## Trafiko 
En la haveno ne nur ŝipoj, sed ankaŭ pramoj trafikas. En la urbo busoj liveras la pasaĝerojn. La fervoja kontakto estas tre bona al Nov-Jorko. Flughaveno estas proksime.

## Vidindaĵoj 
* muzeo Barnum
* baptista preĝejo
* planetario
* bestoĝardeno
* teatro

## Klimato 
Bridgeport troviĝas inter klimatoj humida subtropika kaj humida kontinenta klimatoj. Ĉiujare estas precipitaĵo 1,060 mm.

## Famuloj 
* Kantisto kaj gitaristo John Mayer
* tie vivis Gustav Weisskopf

Kategorio:Urboj de Usono
Kategorio:Urboj de Konektikuto
Kategorio:Marhavenaj urboj
Bromus sterilis

***Bromus sterilis***, esperante **Bromuso sterila**, estas vegetala specio de la subfamilio de Pooideae.

## Priskribo 
Ĝi estas unujara aŭ dujara. Ĝi altas de 5 ĝis 100 cm. Ĝi havas longan ligulon. Ĝi estas klejstogama.

## Uzo 
Ĝi estas rubema kaj trudherba.

## Parazitoj 
[eta|maldekstra|[Skleroto de *Claviceps purpurea* kreskante sur semo de *Bromus sterilis*]]
*Claviceps purpurea* estas parazito de bromuso sterila sed malofte.

## Notoj kaj referencoj 
## Vidu ankaŭ 
### Vidu ankaŭ 
* Bromus arvensis
* Bromus catharticus
* Bromus erectus
* Bromus hordeaceus
* Bromus racemosus

### Eksteraj ligiloj 
* Tela Botanica  

Kategorio:Bromus
Arlington (Teksaso)

**Arlington** estas urbo en subŝtato Teksaso.

## Bazaj informoj 
* Areo: 
* Alto super marnivelo: 
* Loĝantaro: 
* Poŝtkodoj: 76000-76099
* Aŭtokodo:
* Telefonprefikso: 817, 682
* Horzono: UTC-6 (somere UTC-5)

## Situo 
Arlington situas sur ebenaĵo laŭ rivero Trinity, sed la montoj ne estas fore. Dallas troviĝas je 32 km-oj.

## Historio 
La urbo fondiĝis en 1875 havanta la loknomon Virginia. Post unu jaro la komunumo ricevis fervojon, sekve ĝi estis centro de prilaborado de la kotono. Post 1954 Arlington industriiĝis, unue aŭtoj konstruiĝis, baldaŭe la urbo partoprenis en industrio de la spacoveturado.

## Trafiko 
Arlington ne havas sufiĉan publikan trafikon. Flughaveno troviĝas proksime. La fervojo ankaŭ nun estas grava. Gravaj aŭtovojoj tuŝas la urbon.

## Vidindaĵoj 
* teatro
* stadiono

## Klimato 
Arlington havas humidan subtropikan klimaton. Vintre estas 21&nbsp;°C (nokte -1&nbsp;°C), malofte neĝas.

## Famuloj 
* Kim Peek
* hungara psikologo Klára Kokas

## Ĝemelurboj 
*  Bad Königshofen, Germanio
*  Reims, Francio

Kategorio:Urboj de Teksaso
Brunfrunta pterutjo

La **Brunfrunta pterutjo** (*Pteruthius aenobarbus*) estas birdo specio de la genro de pterutjoj konsiderata iam stranga membro de la silviedoj kaj poste lokita en la familio de timaliedoj. Sed ŝajne ĝi apartenas al disigaĵo en Azio de la familio de Ameriko nome vireedoj kaj pro tio ili povus aparteni al tiu grupo de *Vireonidae*. Krome delonge oni notis, ke ties kutimaro ege similas al tiu de la vireoj, sed tio povus esti kaŭzata de konverĝa evoluo. Tiu genro enhavas speciojn de tre diversaj koloroj kun markata seksa duformismo kaj la masklo pli kolora.

## Aspekto 
La Brunfrunta pterutjo, kiel multaj aliaj vireedoj, havas olivverdecajn suprajn partojn. La plej rimarkinda distingilo estas duflanka **malhelbruna makulo super kaj sub la beko**, tio estas, en frunto kaj en mentono (pli granda). Ambaŭ brunaj makuloj kontrastas kun tre flava fono: en frunto estas nur malgranda supra makuleto antaŭ la olivverdeca krono, dum sub mentono (kaj foje iom da gorĝareo) estas tute **flavaj subaj partoj**. Kelkaj nacilingvoj preferas por la nomo aludi al la frunta bruna makulo, dum la latina scienca nomo *aenobarbus* aludas al la mentona. La flugiloj estas grizaj kun nigroblankaj bordoj simile al la Nigrorela pterutjo, kaj same kiel ĉe tiu la okulo estas granda kaj tre nigra ene de blanka **granda okulringo dividita horizontale** meze kaj ĉirkaŭata de malhelo.

## Disvastiĝo 
Tiu orientalisa specio troviĝas en suda Ĉinio, nordorienta Barato, la insulo de Javo en Indonezio, Laoso, Birmo, Tajlando kaj Vjetnamo. Ties natura biotopo estas subtropikaj aŭ tropikaj humidaj arbaroj de malaltaj teroj kaj subtropikaj aŭ tropikaj humidaj montarbaroj.

Proponita raso *laotianus* (el Laoso) estas konsiderata neseparebla el *intermedius*; ĵusa revizio sugestas ke *indochinensis* kaj *yaoshanensis* povus esti sinonimigitaj kun *intermedius*.

Oni agnoskas provizore 5 subspeciojn kun la jeua distribuado:
* *aenobarbulus* (Koelz, 1954) – Montoj Garo (Meghalajo), en nordorienta Barato.
* *intermedius* (Hume, 1877) - norda, orienta kaj sudorienta Birmo (inklude norda Tenaserimo), norda kaj okcidenta Tajlando, Laoso, norda Vjetnamo kaj suda Ĉinio (okcidenta kaj suda Junano, Hajnano).
* *yaoshanensis* (Stresemann, 1929) - Jao Ŝan (Guanĝi), en sudorienta Ĉinio.
* *indochinensis* (Delacour, 1927) - suda Vjetnamo (suda Anamo).
* nomiga *aenobarbus* (Temminck, 1836) - Javo.

## Referencoj 
* BirdLife International 2004. Pteruthius aenobarbus. 2006 IUCN Ruĝa Listo de Minacataj Specioj. Konsultita la 27an de julio 2007.
* Collar, N. J. & Robson, C. 2007. Family Timaliidae (Babblers) pp.&nbsp;70 - 291 in; del Hoyo, J., Elliott, A. & Christie, D.A. eds. *Handbook of the Birds of the World*, Vol. 12. Picathartes to Tits and Chickadees. Lynx Edicions, Barcelona.

Kategorio:Paseroformaj
Kategorio:Vireedoj
Kategorio:Orientalisa faŭno
Kategorio:Birdoj de Azio
New Haven (Konektikuto)

**New Haven**  estas havenurbo en subŝtato Konektikuto. La fakto ke temas pri havenurbo videblas eĉ en la nomo de la urbo. Laŭ la stato de  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². La urbo estas la formala ĉefurbo de samnoma kantono New Haven, sed en Konektikuto ĉiuj administraj servoj estas transdonitaj al la unuopaj komunumoj, do la ĉefurbeco estas nur simbola.

## Bazaj informoj
* Alto super marnivelo: 0-15 m
* Poŝtkodoj: 0651x
* Horzono: UTC-5 (somere UTC-4) 

## Situo
New Haven situas laŭ marbordo havanta profundan havenon.

eta|maldekstra|250ra|
eta|maldekstra|250ra|
eta|maldekstra|250ra|
eta|maldekstra|250ra|
## Historio 
Plej frue indianoj vivis tie. Nederlanda ŝipisto Adriaen Block en 1614 trovis la lokon konvena por haveno. Alvenis nederlandanoj, kiuj komercadis kun la indianoj. En 1638 puritanoj alvenis, kiuj fondis komunumon. En 1784 la loko estis jam urbo. La loĝantoj strebadis kontraŭ la sklavismo. Dum la interna milito de Usono New Haven prosperis pro fabrikado de armiloj. En tiu urbo aperis la unua telefonlibro.

## Klimato 
New Haven havas kontinentan klimaton. Vintre ofte neĝas kaj estas malvarmo. Somere ne estas tro varmaj tagoj pro la humido.

## Vidindaĵoj 
## Servoj 
* Usona Orienta Societo

## Famuloj
* Josiah Willard Gibbs (1839-1903) sciencisto
* Craig Cameron Mello naskiĝis en 1960
* Irving Fisher naskiĝis en 1947
* George W. Bush naskiĝis en 1946
* Charles Goodyear naskiĝis en 1800
* Jerry Bock
* Oliver Winchester vivis tie
* Horatio Parker vivis tie
* la hungara kemiisto Csaba Horváth mortis en New Haven

## Ĝemelurboj 
*  Afula, Israelo
*  Amalfi, Italio
*  Avignon, Francio
*  Fritaŭno, Sieraleono
*  Hue, Vjetnamio
*  León, Nikaragvo
*  Tajĉung, Tajvano

Kategorio:Urboj de Usono 
Kategorio:Urboj de Konektikuto
Kategorio:Marhavenaj urboj
Nigrorela pterutjo

La **Nigrorela pterutjo** (***Pteruthius melanotis***) estas birdo specio de la genro de pterutjoj konsiderata iam stranga membro de la silviedoj kaj poste lokita  en la familio de timaliedoj. Sec ŝajne ĝi apartenas al disigaĵo en Azio de la familio de Ameriko nome vireedoj kaj pro tio ili povus aparteni al tiu grupo de Vireonidae. Krome delonge oni notis, ke ties kutimaro ege similas al tiu de la vireoj, sed tio povus esti kaŭzata de konverĝa evoluo. Tiu genro enhavas speciojn de tre diversaj koloroj kun markata seksa duformismo kaj la masklo pli kolora.

## Aspekto 
La masklo de tiu specio montras tre rimarkindan buntan aspekton. La krono, dorso kaj vosto (kun blanka bordeto) estas olivverdecaj. El la beko estas **grizeca traokula zono al la orelareo kaj nuko**, kies suba vertico iĝas nigra vertikala strio ĉe la orelareo kiu enfermas flavecan areeton kaj kio nomigas la specion en Esperanto kaj en la latina scienca nomo kie *melanotis* estas kunmetaĵo de du radikoj el la antikva greka kiuj signifas respektive “nigra” kaj “orelo”. La okulo estas granda kaj tre nigra ene de **blanka granda okulringo** dividita horizontale meze kaj ĉirkaŭata de malhelo. La mentono estas ruĝecbruna. La flugiloj estas grizaj kun du malgrandaj sed tre bone markataj blankaj strioj sur nigra fono en ŝultroj. La **subaj partoj estas flavaj**. La beko estas griza kaj la kruroj rozkolorecaj. Inoj estas pli senkoloraj kun ĝenerale griza kapo kaj brunecaj subaj partoj.

## Disvastiĝo 
Ĝi troviĝas en Butano, Ĉinio, Barato, Laoso, Malajzio, Birmo, Nepalo, Tajlando kaj Vjetnamo. Ties natura habitato estas subtropikaj aŭ tropikaj humidaj montararbaroj.

## Referencoj
* BirdLife International 2004.  Pteruthius melanotis .   2006 IUCN Ruĝa Listo de Minacataj Specioj. Konsultita la 27an de julio 2007.
* **Collar**, N. J. & Robson, C. 2007. Family Timaliidae (Babblers)  Pp. 70 - 291 in; del Hoyo, J., Elliott, A. & Christie, D.A. eds. *Handbook of the Birds of the World*, Vol. 12. Picathartes to Tits and Chickadees. Lynx Edicions, Barcelona.

Kategorio:Paseroformaj
Kategorio:Vireedoj
Kategorio:Birdoj de Azio
Portland (Majno)

eta|400ra|center|

**Portland** estas havenurbo kaj grava ekonomia centro en subŝtato Majno.
eta|400px|Haveno de Portland
eta|300px|Doganejo de Portland

## Bazaj informoj 
* Areo: 136&nbsp;km²
* Alto super marnivelo: 0-18 m
* Loĝantaro: 64200
* Poŝtkodoj: 04101
* Aŭtokodo:
* Telefonprefikso: 207
* Horzono: UTC-5 (somere UTC-4)

## Situo 
Portland situas laŭ marbordo havanta havenon.

## Historio 
La unua eŭropa ekloĝanto estis angla kapitano Christopher Levett en 1623. Post 10 jaroj formiĝis komerco-vilaĝo havanta la nomon *Cascon* kune kun malgranda haveno. En 1676 kaj en 1690 la vilaĝo estis detruita. Tamen en 1786 la loko iĝis jam urbo havanta la nomon Portland. En 1820 ŝtato Majno formiĝis, kies ĉefurbo estis Portland. En 1851 oni kodigis leĝon por malpermesi la vendadon de alkoholo. Portlando iĝis la primara senglacia vintro-havenurbo por kanadanoj en 1853. Incendio okazis en 1866, tamen la urbo industriiĝis.

## Trafiko 
Portland havas internacian flughavenon. Bonaj fervojaj kaj aŭtovojaj kontaktoj estas kune kun vigla ŝipado. En la urbo tramo trafikis inter 1863-1941, nuntempe aŭtobusoj.

## Vidindaĵoj 
* Katedralo omaĝe al Senmakula Koncipiĝo
* Loĝturo nomata Franklin
* Infana domo kaj statuo de Henry Wadsworth Longfellow
* Portlanda Muzeo de Arto
* Observatorio

## Servoj 
* Universitato de Suda Majno

## Famuloj 
* William Cranch BOND naskiĝis en 1789
* Stephen King naskiĝis en 1947
* Henry Wadsworth Longfellow 1807

## Ĝemelurboj 
*  Ŝinagava, Japanio
*  Arĥangelsk, Rusio
*  Cap Haitien, Haitio
*  Mitileno, Grekio

Kategorio:Urboj de Usono
Kategorio:Urboj de Majno
Kategorio:Marhavenaj urboj
Matt GL

## Pri la komunumo 
**Matt** estis ĝis la 31-a de decembro 2010 politika komunumo en Kantono Glaruso, en Centra Svislando. Ĝi havis 377 loĝantojn je la 31-a de decembro 2008. Kun efiko de la 1-a de januaro 2011 la komunumo Matt estis integrita al la nova komunumo Glaruso Sudo.

## Geografio 
Matt situas en la supra valo de la rivero Sernf, flanka rivero de Linth. Al la iama komunumo apartenas krom la ĉefvilaĝo mem la setlejoj Auen, Brumbach, Stalden kaj Weissenberge.

## Najbaraj komunumoj ĝis la komunuma reformo 
La komunumo Matt limis en nordo al Engi, en nordoriento al Flums (SG), en oriento al Mels (SG), en sudo al Elm, kaj en okcidento al Schwanden.

## Trafiko 
Ĝis en la jaro 1969 inter Schwanden kaj Elm ekzistis la tiel nomita *Sernfvalo-Fervojo*, kiu tiam estis anstataŭigita per aŭtobuslinio. Per tiu buslinio Matt estas hodiaŭ konektita al la publika transportreto. De Matt aertelfero kondukas al la tutjare loĝata montara setlejo Weissenberge.

## Monda naturheredaĵo 
Matt apartenas al la Svisa Tektonika Areno Sardona, regiono kiu estis la 7-an de julio 2008 akceptita kiel Monda Naturheredaĵo de UNESKO.

## Historio 
La unua dokumenta mencio de Matt datiĝas el la jaro 1273 kiel *Mattun*.

Kun efiko de la 1-a de januaro 2011 la komunumoj Betschwanden, Braunwald, Elm, Engi, Haslen, Linthal, Luchsingen, Matt, Mitlödi, Rüti, Schwanden, Schwändi, kaj Sool estis surbaze de la glarusa komunumreformo kunigitaj al la nova komunumo Glaruso Sudo.

## Vidu ankaŭ 
* Aliaj lokoj kun la nomo Matt

## Notoj kaj referencoj 
## Eksteraj ligiloj 
* Oficiala retejo de la komunumo Matt 
* Matt en la Historia Leksikono de Svislando

Kategorio:Glaruso Sudo
Germana Esperanto-Revuo

eta|Germana Esperanto-Revuo N-ro 2 Februaro 1956
***Germana Esperanto-Revuo*** aperis de 1954 ĝis 1975 kaj estis daŭrigata de januaro 1975 ĝis 1978 kun la titolo *Eŭropa Esperanto-Revuo*.

Inter la jaroj 1954 kaj 1971 ĝi estis la oficiala bulteno de Germana Esperanto-Asocio. La informilo ĉiumonate aperis en formato 29,7 x 21 centimetroj. Pli-malpli la duono de la enhavo estis en Esperanto kaj la alia duono en la germana lingvo, kaj kutime sur ĉiu paĝo miksiĝis ambaŭ lingvoj. Ĝi konstituis daŭrigon de la antaŭa publikigaĵo *Esperanto-Post* de Germana Esperanto-Asocio, kiu aperis inter oktobro 1948 kaj la fino de 1953 - laŭ sama lingva miksiĝo germana-esperanta kaj en identa formato: Fakte la - unua - jarkolekto de *Germana Esperanto-Revuo* en 1954 nomiĝis "sepa jarkolekto", do la jaroj de la eldonaĵo *Esperanto-Post* estis kunkalkulitaj.

Ekde junio 1971 la eldoninto kaj ĉefo-redaktoro Ludwig Pickel aperigis la gazeton kun la subtitolo *sendependa internacia gazeto*. Laŭ kontrakto kun GEA en ĝi estis publikigataj oficialaj informoj de GEA, kaj ĉiuj asociaj membroj ricevis ĝin. Tio ankaŭ daŭre validis, kiam la gazeto ekde junio 1975 havis la titolon *Eŭropa Esperanto-Revuo*. 

La GEA-jarćefkunveno decidis en 1977 liveri al ĉiuj membroj la UEA-revuon *Esperanto* kaj rezigni pri propra gazeto. Pro tio *Eŭropa Esperanto-Revuo* de januaro 1977 ĝis 1/1978 aperis tute sendepende de GEA. En majo 1978 mortis Ludwig Pickel kaj kun li ankaŭ la gazeto.

Parto de la eldonaĵo *Germana Esperanto-Revuo* estis ĉiumonata bulteno  de Germana Esperanto-Junularo, kiu inter la jaroj 1954 kaj 1975 aperis kun diversaj titoloj: *Nia Voĉo*, *Juna Germana Esperantisto*, *pozitive*. Kompreneble ankaŭ la antaŭa eldonaĵo *Esperanto-Post* havis artikolojn pri junularaj Esperanto-eventoj, kiuj tamen aperis miksite kun alitemaj artikoloj.

## Referencoj 
## Eksteraj ligiloj
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*

Kategorio:Germana Esperanto-Asocio
Kategorio:Esperanto-gazetoj en Germanio
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience (Esperanto-gazetoj)
Luchsingen

**Luchsingen** estis ĝis la 31-a de decembro 2010 politika komunumo en Kantono Glaruso, en Centra Svislando. Ĝi havis 1132 loĝantojn je la 31-a de decembro 2008. Kun efiko de la 1-a de januaro 2011 la komunumo Luchsingen estis integrita al la nova komunumo Glaruso Sudo.

## Geografio 
Luchsingen situas ĉe la bordo de la rivero Linth en ties supra valo. La komunumo konsistas krom la ĉefvilaĝo el Adlenbach, kaj el la ĝi 2003 memstaraj komunumoj Hätzingen kaj Diesbach. Sur la teritorio de la komunumo situas la Lago de Oberblegi.

## Najbaraj komunumoj ĝis la komunuma reformo 
La komunumo Luchsingen limis en nordokcidento al Glaruso, en nordoriento al Schwanden, en oriento al Haslen, en sudoriento denove al Schwanden, en sudsudoriento al Elm, en sudo al Betschwanden, en sudokcidento al Braunwald, kaj en okcidento al Muotathal (SZ).

## Trafiko 
La loko disponas pri la stacidomo ''* ĉe la trajnlinio de Rapperswil tra Glaruso al Linthal. Ekzistas aertelfero al la monto *Brunnenberg''.

Tra la Luchsingen pasas la kantona ĉefvojo n-ro 17, kiu de Glaruso kondukas tra la Klausen-Pasejo al Altdorf en Kantono Urio.

## Vidindaĵoj 
La lignaj domoj de la malnova vilaĝocentro de Adlenbach en la jaro 1972 estis deklaritaj nacia monumento.

## Historio 
La unua dokumenta mencio de Luchsingen datiĝas el la jaro 1274.

Kun efiko de la 1-a de januaro 2004 la ĝis tiam memstaraj komunumoj Hätzingen kaj Diesbach estis integritaj al Luchsingen.

Kun efiko de la 1-a de januaro 2011 la komunumoj Betschwanden, Braunwald, Elm, Engi, Haslen, Linthal, Luchsingen, Matt, Mitlödi, Rüti, Schwanden, Schwändi, kaj Sool estis surbaze de la glarusa komunumreformo kunigitaj al la nova komunumo Glaruso Sudo.

## Notoj kaj referencoj 
## Vidu ankaŭ 
* Luchsingen-Hätzingen (stacidomo)

## Eksteraj ligiloj 
* Oficiala retejo de la komunumo Luchsingen
* Luchsingen en la Historia Leksikono de Svislando

## Bildoj 

Dosiero:Luchsingen 099.jpg|Vilaĝcentro de Luchsingen
Dosiero:Diesbach vilagheniro (komunumo Luchsingen) 110.jpg|Vilaĝeniro de Diesbach
Dosiero:Diesbach malnova lernejo (komunumo Luchsingen) 149.jpg|Malnova lernejo de Diesbach
Dosiero:Haetzingen (komunumo Luchsingen) 109.jpg|Vilaĝocentro de Hätzingen
Dosiero:Leglerhütte Ansicht.jpg|Legler-Kabano, komunumo Luchsingen

Kategorio:Glaruso Sudo
Guardalavaca

**Guardalavaca** estas urbo en la Provinco Holgina de Kubo. Ĝi estas turisma allogaĵo pro siaj blankaj sablaj plaĝoj kaj varmaj akvoj.

Ĝi situas en la nordorienta parto de Kubo, borde ĉe *Bahia Naranjo* (Oranĝa Golfeto), ĉe Kabo Lukrecia, kaj estas parto de la municipo de Banes. Strandoj en Guardalavaca inkludas tiujn de Plaĝo Guardalavaca, *Playa Esmeralda*, Don Lino kaj Bahia de Naranjo.

"Guardalavaca" laŭvorte signifas "gardisto de la bovino" en hispana. Estas pluraj rakontoj pri kiel ĉi tiu nomo eble devenis; unu versio asertas ke *Guardalavaca* estus mislingvaĵo por ĝia originala nomo *Guardalabarca*, signifanta "gardisto de la ŝipo". La areo estis unufoje multe celita de maraj piratoj kaj *Bahia Naranjo* proksime al kio estas nun la urbo de Guardalavaca estas celita malprofunda golfeto konektita al la malferma maro de mallarĝa markoleto, kiu faris ĝin konvena sekura rifuĝejo al gardistaj ŝipoj kontraŭ piratoj. Aliflanke, la nomo eble devenis de piratoj irantaj post la brutaro paŝtanta en la areo. Kiel piratoj estis ekviditaj, la lokaj kultivistoj farus tiel kriegon "Guardalavaca" - "gardu la bovinon". 

La kuba registaro klopodis ofte ŝanĝi la nomon de la areo ĉar ili opinias ĝin ne esti tre pledanta por turismo; ili tamen ĉiam sensukcesis.

Kategorio:Urboj de Kubo
Kategorio:Provinco Holgina
John Bachman

**John Bachman** (4an de februaro 1790 – 24an de februaro 1874) estis usona luterana pastro, socia aktivulo kaj naturalisto kiu kunlaboris kun J.J. Audubon por produkti *Viviparous Quadrapeds of North America* kaj aliaj verkoj, ĉefe *Unity of the Human Race*, kiuj ege influis sur la disvolviĝo de la teorio de evoluado. Li helpis fondi Newberry College. Kelkaj specioj de animaloj estis nomitaj je lia honoro, kiel la Baĉmana leporo, la Baĉmana Pasero kaj la Baĉmana vermivoro.

Tiu lasta, nune preskaŭ certe formortinta, estis malkovrita en 1832 de Bachman, kiu prezentis kiu prezentis studohaŭtojn kaj priskribojn al sia amiko kaj kunlaboranto, John James Audubon. Audubon neniam vidis la vivantan birdon sed nomis ĝin honore de Bachman. En 1816, Bachman malkovris specion de rizmarĉa rato.

Li servis en la sama preĝejo de Charleston (Suda Karolino) kiel pastro dum 56 jaroj sed li eĉ tiel trovis tempon por sekvi studojn de natura historio kiuj kaptis la atenton de la fama birdartisto John James Audubon kaj aliaj elstaraj sciencistoj de Anglio, Eŭropo, kaj alie. Krome li havis elstaran vivon en la luterana komunumo.

## Bibliografio 
* Bachman, John (1850), *The doctrine of the unity of the human race examined on the principles of science*, Charleston, S.C.: C. Canning. LC control no. 05029882.
* Desmond, Adrian; Moore, James (2009), ''Darwin's Sacred Cause: how a hatred of slavery shaped Darwin's views on human evolution*, Houghton Mifflin Harcourt. ISBN 978-0-547-05526-8

## Referencoj 
* Retejo pri John Bachman 
* *John Bachman: A Life of Service, a short biographical sketch written in the late 1970s* de Mary Bachman Hoover, nepino de Bachman
* *Lutheran Theological Southern Seminary* 
* *St. John's Lutheran Church*
* *South Carolina Synod, Evangelical Lutheran Church'' en Usono

## Eksteraj ligiloj 
* Newberry College Retejo de lernejo fondita de John Bachman.

Kategorio:Usonaj zoologoj
Kategorio:Usonaj luteranoj
Aire-la-Ville

**Aire-la-Ville ** estas komunumo en Kantono Ĝenevo, Svislando. 

Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km².

## Geografio 
Aire-la-Ville situas ĉe la suda flanko de la rivero Rodano en rivera kurbiĝo proksimume 10 kilometrojn okcidente de la kantonĉefurbo Ĝenevo. En la Rodano ĉe la ponto nordokcidente de la vilaĝo situas baraĵo kun elektra centralo, kiu kaŭzas, ke la rivero en la kurbiĝo formas baraĵlagon.

La teritorio de la komunumo etendiĝas sur areo de 2,88&nbsp;km², de kiuj 23,3% estas kovritaj de arbaro, 42,0% servas por agrikulturo kaj 20,1% por setlado.

## Najbaraj komunumoj 
La komunumo Aire-la-Ville limas en nordo al Satigny, en oriento al Bernex, en sudo al Cartigny kaj en okcidento al Russin.

## Trafiko 
Aire-la-Ville estas konektita al la publika transportreto per la lokaj busoj de Ĝenevo. Veturado al la urbocentro de Ĝenevo buse daŭras proksimume duonan horon.

## Historio 
La unua dokumenta mencio de Aire-la-Ville datiĝas el la jaro 1429 kiel *Aeria Villa*.

En la komunumo estis trovita la restaĵoj de romia bieno kaj tombejoj el la frua mezepoko. Inter la jaroj 1536 ĝis 1564 Aire-la-Ville troviĝis sub berna regado. De 1601 ĝis 1760 la komunumo apartenis al Francio kaj poste ĝis 1816 al Savojo. Tiam ĝi estis aligita al Kantono Ĝenevo kaj fariĝis svisa.

## Notoj kaj referencoj 
## Eksteraj ligiloj 
* Oficiala retejo de la komunumo Aire-la-Ville
* Aire-la-Ville en la Historia Leksikono de Svislando

Kategorio:Urboj de Svislando
Step by step in Esperanto

**Step by Step in Esperanto** estas angla lernolibro pri Esperanto. La libro estas verkita de Montagu C. Butler kaj unue eldonita en 1929 de British Esperanto Association. Kelkaj postaj eldonoj aperis ĉe Esperanto Publishing Company.

Ĝi estas dividita en 1.198 laŭgradajn paragrafojn, kaj ofte uzata kiel gramatika konsultlibro. 

## Eksteraj ligiloj 
* *Step by Step in Esperanto* : en la libroservo de Universala Esperanto-Asocio
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience 
* Katalogo "Erfgoedbib" en *LibraryThing*

Kategorio:Esperanto-lernolibroj
Kategorio:Antverpena Lingvo-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Hermafrodito (vivoscienco)

**Hermafrodito** en vivoscienco (rare ankaŭ **ambaŭseksa vivulo**) estas vivulo kapabla reprodukti samtempe ovolojn kaj spermojn. La hermafrodito havas aŭ testikojn kaj ovariojn aŭ tiuj ĉi organoj estas anstataŭigitaj per la t.n. ambaŭseksa glando.

La termino devenas el helena mitologio, laŭ kiu **Hermafrodito**, filo de dioj Hermeso kaj Afrodito, kunkreskis kun nimfo Salmakis en unu ununuran ambaŭseksan estulon.

## Grupoj de animaloj, ĉe kiuj la hermafroditismo estas disvastigita 
* moluskoj (krom kapopieduloj kaj duvalvuloj)
* platvermoj
* anelidoj
* tunikuloj
* kankroj
* kelkaj fiŝoj

## Memfekundigo 
Memfekundigo estas aparta kazo de reproduktado de la hermafroditoj. Ĝi estas proporcie rara, ĝi aperas precipe ĉe tiaj organismoj, kiuj ne povus pro sia maniero de la vivo trovi vivkunulon por kopulacio. Tipa ekzemplo estas endoparazitoj, ekzemple teniozo.

## Ĉe la plantoj 
94 % de la plantospecioj estas duseksaj.

## Bildaro 

Snails mating.jpg|Pariĝado de la ĝardenhelikoj, ili havas kaj masklajn kaj inajn reproduktajn ĉelojn.
Tulp stempel gelobd behaard.jpg|220px|eta|Ambaŭseksa floro de tulipo
Kievitsbloem.jpg|Ambaŭseksa floro de fritilario (liliacoj)

## Vidu ankaŭ 
* Ambaŭseksemo
* Dusekseco
* Hermafrodito en civila juro
* Intersekseco

## Literaturo 
* Dreger, Alice Domurat: *Hermafroditoj kaj medicina konstruo de la sekso* (Triton, 2009)

## Referencoj 
Kategorio:Reprodukta sistemo
Kategorio:Seksa reproduktado
Kategorio:Homa anatomio
Hermafrodito (helena mitologio)

**Hermafrodito** estas filo de dioj Hermeso kaj Afrodito kaj kunkreskis kun nimfo Salmakis en unu ununuran ambaŭseksan estulon.[eta|300ra|dekstra|La dormanta Hermafrodito, la romia kopiaĵo de la greka originalo, [Louvre, Parizo]]

## Mito 
Hermafrodito aŭ Hermafrodita, estas gravulo de la helena mitologio. Li estis filo de Afrodito kaj de Hermeso, en honoro de kiuj, li ricevis sian nomon, miksaĵo de la nomoj de liaj gepatroj. Li ankaŭ heredas de liaj belecoj.
Kun la paŝo de la tempo, la knabo iĝis junulo de granda beleco. Unu tagon, Hermafrodito decidis eliri kaj trairi la grekajn terojn. Irante al Kari, en Halikarnaso, la troo de varmego de tiu sunplena tago igis lin proksimiĝi al lago, en kiun li ĵetis sin kaj eknaĝis nuda. La nimfo Salmakis, spirito de tiu lago, rimarkis lian belecon, kaj ekvidinte lian nudan korpon, ŝi sentis tujan altiron. Ŝi alproksimiĝis al li por klopodi konkeri lin, sed la junulo rezistis.

Iom poste, ĉe la proksima fonto, al kiu Hermafrodito venis, Salmakis forte brakumis lin, trenis lin al la fundo, kaj, dum ŝi baraktis kun li, ŝi pledis al la dioj, ke ili ne disigu iliajn korpojn, dirante: ”Via rezisto estas vana, kruela viro! Dioj! Faru tiel, ke nenio povos disigi lin de mi, nek disigi min de li”. La dioj koncedis al ŝi ŝian deziron, kaj ambaŭ korpoj kunfandis por ĉiam en unu korpon de duobla sekso.

Hermafrodito elpetigis de siaj gepatroj, la dioj, ke ĉiu junulo, kiu banos sin en tiu lago havu la saman sorton: la lago forprenu virecon de ĉiu, kiu banos en ĝi. Tiel koncedis al li la diojn.

## Vidu ankaŭ 
* Hermafrodito (Zoologio)

Kategorio:Roluloj de la helena mitologio
Vermivoroj

Vermivoroj estas la birdospecioj membro de la genro ***Vermivora***, kiu estas genro de la familio de Paruliedoj de Ameriko. La signifo de la latina scienca nomo devenas de du radikoj signifantaj respektive “vermo” kaj “manĝi”, tio estas kiuj manĝas vermojn respektive raŭpojn, kiuj estas grava parto de la dieto de tiuj birdoj.

## Specioj 
* Baĉmana vermivoro, *Vermivora bachmanii*
* Grizflugila vermivoro, *Vermivora pinus*
* Orflugila vermivoro, *Vermivora chrysoptera*
* Migra vermivoro, *Vermivora peregrina*
* Oranĝkrona vermivoro, *Vermivora celata*
* Ruĝeckrona vermivoro, *Vermivora ruficapilla*
* Virginia vermivoro, *Vermivora virginiae*
* Kolima vermivoro, *Vermivora crissalis*
* Lucia vermivoro, *Vermivora luciae*

Kategorio:Paseroformaj
Kategorio:Paruliedoj
Kategorio:Birdoj de Ameriko